Hannu Mikkola

Hannu Olavi Mikkola (24. toukokuuta 1942 Joensuu – 25. helmikuuta 2021 Helsinki)Kuolinilmoitus, Helsingin Sanomat 14.3.2021, s. C 15 oli suomalainen rallikuljettaja. Hän voitti urallansa Jyväskylän suurajot ennätykselliset seitsemän kertaa (1968, 1969, 1970, 1974, 1975, 1982 ja 1983). Rallin maailmanmestaruussarjan hän voitti kerran ja oli kolmesti hopealla ja kahdesti pronssilla. Rallin SM-sarjan hän voitti kahdesti (1968, 1974) ja oli kahdesti myös hopealla (1966, 1970).

Mikkola kuoli syöpään 78-vuotiaana.

 Ennen uraa 

Ennen uraa rallikuljettajana Mikkola oli kartanlukija. Nuorena insinööriopiskelijana hän toimi kartanlukijana muun muassa Kim Snellmanille suurajoissa sekä Pauli Toivoselle Helsinki-rallissa.

Mikkola oli ajanut autoa 10 vuotiaasta ja 21-vuotiaana hän lainasi perheen Volvo 444:ää, jolla hän osallistui Kuopion ralliin. Mikkola sijoittui seitsemänneksi ja voitti luokkansa. Seuraavana vuonna hän ajoi Simca 1500:lla muutamia kilpailuja. Vuonna 1965 Leo Jouhki hankki hänelle Volvo 544:n ja rahaa sillä ajamiseen. Mikkola sijoittui autolla neljänneksi ensimmäisellä yrittämällä ja sai pian rahoitusta Volvon maahantuojalta. Vuonna 1967 hän voitti kaksi kilpailua.

 SM-ura 

Mikkolan nimi oli vahvasti kiinni 1960-luvun puolivälissä Volvoon. Volvolla hän ajoikin SM-hopeaa vuonna 1966, vaikka hänen ajokistaan Volvo Amazonista tuli Suurajoissa selvää jälkeä. Mikkolan ura Volvolla palkittiin jo seuraavana vuonna, kun hän ajoi Suurajoissa kolmanneksi ja samalla itsensä rallimaailman kuuluisuuteen.

Mikkolan ensimmäinen kosketus tehdasautoihin tapahtui 1967, kun hän osallistui Lancialla Monte Carlo -ralliin. Seuraavana vuonna Mikkola ajoi uransa ensimmäisen rallin Suomen mestaruuden Volvolla, Datsunilla ja Ford Escortilla. Escortilla Mikkola ajoi myös uransa ensimmäisen suurajovoiton. Mikkola jatkoi voittoputkeaan vuosina 1969 ja 1970. Vuonna 1971 hän ajoi koko uransa pahimman ulosajon. Mikkola voitti urallaan muun muassa yli 25 000 kilometriä pitkän Lontoo-Meksiko-maratonrallin, joka oli maailman pisin ralli. Vuonna 1972 hän voitti ensimmäisenä eurooppalaisena kuljettajana Safari-rallin.

 Ura rallin MM-sarjassa 

Kun Rallin MM-sarja käynnistyi, Mikkola osallistui siihen heti. Hän ajoi uransa ensimmäisen voiton MM-sarjassa 1974 Jyväskylän suurajoissa, ja toisen 1975 Marokon rallissa. Marokossa kartanlukijana toimi sittemmin Peugeot Talbot Sport -tallin tallipäällikkönä ja myöhemmin Ferrarin F1-tiimin tallipäällikkönä ja toimitusjohtajana toiminut ranskalainen Jean Todt. Samana vuonna Mikkola ajoi Suurajojen voittoon 1600-kuutioisella Toyotalla; autolla, jolla kukaan ei ollut aikaisemmin pystynyt voittamaan.

Vuonna 1979 kilpailtiin ensimmäistä kertaa kuljettajien maailmanmestaruudesta. Mikkola oli kauden avauskisan Monte Carlon nopein, mutta hän sai viiden minuutin aikasakon, koska poliisi ilmoitti hänen tehneen ohituksen keltaisen viivan vaikutusalueella. Tämä pudotti Mikkolan voittopaikalta viidenneksi, ja voittoon ajoi ranskalainen Bernard Darniche. Kyseisenä vuonna mestaruuden vienyt Ruotsin Björn Waldegård nousi kisan kolmanneksi, Mikkola hävisi historian ensimmäisen kuljettajien rallin maailmanmestaruuden yhdellä pisteellä hänelle.

Fordilla ajaneen Mikkolan pitkä ura tallissa oli päättymässä, joten hän solmi kahden vuoden sopimuksen saksalaisen Audin kanssa alkaen 1981. Mikkola teki historiaa Audi Quattrolla ajamalla Audille ensimmäisen WRC-voiton ja ensimmäisenä ei-ruotsalaisena Ruotsin rallin voittoon.

pienoiskuva|Mikkola Audillaan Monte Carlon rallissa vuonna 1986.

Kaudella 1982 epäluotettavuus oli ongelmana, mutta voittoja tuli silti Suomen rallista ja RAC-rallista.

Kaudella 1983 Mikkola sai tilaisuutensa tavoitella maailmanmestaruutta. Hän voitti neljä kilpailua ja voitti mestaruuden. Kauden puolessa välissä tuli teknisistä ongelmista johtuvia keskeytyksiä ja mestaruus näytti epävarmalta. Jyväskylän Suurajoissa Mikkola onnistui lukuisista vaikeuksista huolimatta nousemaan viimeisellä erikoiskokeella kärkeen ja kilpailun voittajaksi. Se jäi samalla Mikkolan viimeiseksi voitoksi Jyväskylässä. Mikkolan maailmanmestaruus varmistui hyvissä ajoin ennen kauden päättävää RAC-rallia.

Voittaessaan mestaruuden 41-vuotiaana Mikkola oli vanhin rallin maailmanmestaruuden voittanut. Hän pysyi vanhimpana voittajana vuoteen 2025 asti, jolloin Sébastien Ogier ajoi mestariksi lähes 42-vuotiaana.

Voitettuaan maailmanmestaruuden, ajoi Mikkola enää valikoituja MM-ralleja sekä Britannian avointa mestaruussarjaa. Hän saavutti MM-hopeaa vuonna 1984 sekä voiton Safari-rallissa vuonna 1987, mikä jäi Mikkolan uran viimeiseksi voitoksi. Mikkola auttoi Tommi Mäkisen Mazda Rally Team Europe -talliin vuodeksi 1991. 

Mikkolan aktiiviura päättyi vuonna 1993 Jyväskylän Suurajoissa, kun hän oli 51-vuotias.

 Mediassa 
Vuoden 1983 maailmanmestaruuskamppailusta on tehty elokuva, Race for Glory: Audi vs Lancia (2024), jossa Mikkolaa esittää italialainen Gianmaria Martini.

 Mikkolan uran saavutukset 

Maailman pisimmän rallin Lontoo-Mexico-maratonrallin voittaja (1970)
Ensimmäinen ei-afrikkalainen Safari-rallin voittaja (1972) 
Ensimmäinen ei-ruotsalainen Ruotsin rallin voittaja (1981)
Ralliautoilun maailmanmestari (1983)
Seitsenkertainen Jyväskylän Suurajot-yleiskilpailun voittaja 

 Mikkolan uran MM-mitalit 

Yksi MM-kulta (1983) 
Kolme MM-hopeaa (1979, 1980, 1984)
Kaksi MM-pronssia (1981, 1982)

 Mikkolan MM-rallivoitot 

   #   Kausi Osakilpailu Kartanlukija Auto 1 1974   1000 Lakes Rally John Davenport Ford Escort RS1600 2 1975  Marokon ralli Jean Todt Peugeot 504 3 1975  1000 Lakes Rally Atso Aho Toyota Corolla 4 1978   Walesin ralli Arne Hertz Ford Escort RS1800 5 1979  Portugalin ralli Arne Hertz Ford Escort RS1800 6 1979  Uuden-Seelannin ralli Arne Hertz Ford Escort RS1800 7 1979  Walesin ralli Arne Hertz Ford Escort RS1800 8 1979   Norsunluurannikon ralli Arne Hertz Mercedes 450 SLC 5.0 9 1981  Ruotsin ralli Arne Hertz Audi Quattro 10 1981  Walesin ralli Arne Hertz Audi Quattro 11 1982  1000 Lakes Rally Arne Hertz Audi Quattro 12 1982  Walesin ralli Arne Hertz Audi Quattro 13 1983  Ruotsin ralli Arne Hertz Audi Quattro A1 14 1983   Portugalin ralli Arne Hertz Audi Quattro A1 15 1983  Argentiinan ralli Arne Hertz Audi Quattro A2 16 1983 1000 Lakes Rally Arne Hertz Audi Quattro A2 17 1984  Portugalin ralli Arne Hertz Audi Quattro A2 18 1987  Safari-ralli Arne Hertz Audi 200 Quattro

 Rallin MM-sarjan tulokset 
 Vuosi Talli Auto 1 2 3 4 5 6 7 8 9 10 11 12 13 14 Sija Pisteet 1973 Hannu Mikkola Ford Escort RS 1600 MKI MON4 SWE POR KENKesk. N/A N/A Peugeot 504 Ti MORKesk. Volvo 142 GRE POL FINKesk. AUT ITA USA Milk Marketing Board - Ford Motor Co Ford Escort RS 1600 MKI GBRKesk. FRA 1974 Hannu Mikkola Peugeot 504 MONC SWEC POR KENKesk. GREC N/A N/A Ford Motor Co Ltd Ford Escort RS 1600 MKI FIN1 ITA CAN USA GBRKesk. FRA 1975 Fiat Rally Fiat 124 Abarth Rallye MON2 N/A N/A Hannu Mikkola SWEKesk. POR2 Peugeot 504 KENKesk. GRE MOR1 HM-Racing Toyota Corolla Levin TE 27 FIN1 ITA FRA Toyota Toyota Celica GBRKesk. 1976 Hannu Mikkola Opel Kadett GT/E MONKesk. SWE N/A N/A Toyota Corolla Levin TE 27 PORKesk. GREKesk. Peugeot 504 V6 Coupé KENKesk. MORKesk. HM-Racing Toyota Celica 2000 GT FIN3 ITA Toyota Team Great Britain GBRKesk. Hannu Mikkola Peugeot 104 ZS FRA10 1977 Hannu Mikkola Toyota Corolla Levin TE 27 MON SWEKesk. N/A N/A Toyota Celica 2000 GT PORKesk. GREKesk. FINKesk. CAN ITA FRA GBR2 Peugeot 504 KENKesk. NZL 1978 Hannu Mikkola Ford Escort RS 1800 MKII MON SWE2 KEN POR2 GRE  3. 30 Ford Motor Co Ltd  FINKesk. CAN ITA CIV FRA  Eaton Yale   GBR1  1979 Ford Motor Co Ltd Ford Escort RS 1800 MKII MON5 SWE5 POR1 FINKesk. CAN ITA FRA GBR1 2. 111 D.T. Dobie / Daimler-Benz Mercedes-Benz 450 SLC KEN2 CIV1 Rothmans Rally Team Ford Escort RS 1800 MKII GREKesk. Masport NZL1 1980 Esso Porsche 911 SC MONKesk. 2. 64 Rothmans Rally Team Ford Escort RS 1800 MKII SWE4 PORKesk. GRCKesk. ITA3 FRA GBR2 D.T. Dobie / Daimler-Benz Mercedes-Benz 450 SLC KENKesk. ARG2 NZL3 CIVKesk. Toyota Team Europe Toyota Celica 2000 GT FINKesk. 1981 Audi Sport Audi Quattro MONKesk. SWE1 PORKesk. KEN FRAKesk. GRCKesk. ARG BRA FIN3 ITA4 CIV GBR1 3. 62 1982 Audi Sport Audi Quattro MON2 SWE16 PORKesk. KEN FRAKesk. GRCKesk. NZLKesk. BRAKesk. FIN1 ITA2 CIVKesk. GBR1 3. 70 1983Audi Sport Audi Quattro A1 MON4 SWE1 POR1 KEN2 1. 125 Audi Quattro A2 FRAKesk. GRCKesk. NZLKesk. ARG1 FIN1 ITAKesk. CIV2 GBR2 1984 Audi Sport Audi Quattro A2 MON3 SWE POR1 KEN3 FRA GRE2 NZL3 ARG2 ITA CIV2 GBR2 2. 104 Audi Quattro Sport FINKesk. 1985 Audi Sport Audi Quattro Sport MON SWE4 POR KENKesk. FRA GRC NZL ARG 22. 10 Audi Quattro Sport E2 FINKesk. ITA CIV GBRKesk. 1986 Audi Sport Audi Quattro Sport E2 MON3 SWE POR KEN FRA GRE NZL ARG FIN CIV ITA GBR USA 18. 12 1987 Audi Sport Audi 200 Quattro MON SWE POR KEN1 FRA GRE3 USA NZL ARG FINKesk. CIV ITA GBR 8. 32 1988 Mazda Rally Team Europe Mazda 323 4WD MONKesk. SWEKesk. POR4 GRCKesk. USA NZL ARG FINKesk. CIV ITA GBRKesk. 30. 10 GM Euro Sport Opel Kadett GSI KENKesk. FRA 1989 Mazda Rally Team Europe Mazda 323 4WD SWE MON4 POR KEN FRA GRC NZL ARG FINKesk. AUS ITA CIV GBR9 27. 12 1990 Mazda Rally Team Europe Mazda 323 4WD MONKesk. POR6 KEN FRA GRC NZL ARG FINKesk. AUS ITA CIV 34. 6 Mazda 323 GTX GBRKesk. 1991 Mazda Rally Team Europe Mazda 323 GTX MONKesk. SWE7 PORKesk. KEN FRA GRE8 NZL ARG FINKesk. AUS ITA CIV ESP GBR7 25. 11 1993 555 Subaru World Rally Team Subaru Legacy RS MON SWEKesk. POR KEN FRA GRC ARG NZL 38. 4 Toyota Castrol Team Toyota Celica Turbo 4WD FIN7 AUS ITA ESP GBR

 Lähteet 

 Aiheesta muualla 

 YLE Elävä arkisto: Hannu Mikkola Jyväskylän tähtenä 1969
 Rallilegenda Hannu Mikkola on kuollut Yle Urheilu
 eWRC-sivustolla 

Luokka:Suomalaiset ralliautoilijat
Luokka:Rallin Suomen-mestarit
Luokka:Rallin maailmanmestarit
Luokka:Vuonna 1942 syntyneet
Luokka:Vuonna 2021 kuolleet
Luokka:Seulonnan keskeiset artikkelit